text: [{"text_idx": "#000004", "text": "Madrame a Butangi bwa Bible"}, {"text_idx": "#000007", "text": "Pa kupwa kwa myeji isenselela ku ibidi na poba\u0304tambile mu Edipito, bene Isalela ba\u0304fikile ku Lu\u0304lu lwa Shinai ba\u0304shimika\u2019ko nkambi. Yehova wa\u0304ityile Mosesa akande pa lu\u0304lu, wa\u0304musapwila\u2019mba: \u2018Napandija bene Isalela. Shi banko\u0304kele ne kulama bijila byami, bakekala bantu bami ba pa bula.\u2019 Mosesa pa kutu\u0304ka pa lu\u0304lu, wa\u0304sapwila bene Isalela byanena Yehova. Le ba\u0304londolwele namani? Ba\u0304londolwele\u2019mba: \u2018Tukalonga byonso byetunena Yehova kulonga.\u2019"}, {"text_idx": "#000008", "text": "Mosesa wa\u0304kanda monka pa lu\u0304lu. Yehova wa\u0304musapwila\u2019po amba: \u2018Kupwa kwa mafuku asatu, nsa kwisamba nenu. Dyumuna bantu baleke kukanda pa Lu\u0304lu lwa Shinai.\u2019 Mosesa wa\u0304tu\u0304ka wa\u0304sapwila bene Isalela beteakanye mwanda wa kuteja Yehova."}, {"text_idx": "#000009", "text": "Pa kupwa kwa mafuku asatu, bene Isalela ba\u0304mona mapeni ne dikumbi difi\u0304ta pa lu\u0304lu. Kadi ba\u0304ivwana mikungulo ne kuvuma kwa lusengo. Kupwa, Yehova wa\u0304tu\u0304ka pa lu\u0304lu mu mudilo. Bene Isalela pa kukwatwa moyo bininge, keba\u0304zakala. Lu\u0304lu lonso lwa\u0304tenkana bininge, ne mwishi we\u0304lupu\u0304ta. Kuvuma kwa lusengo kwa\u0304di\u2019nka kubaila\u2019ko. Kupwa, Leza wa\u0304nena\u2019mba: \u2018Ami ne Yehova. Kemufwaninwepo kuto\u0304ta baleza bakwabo.\u2019"}, {"text_idx": "#000010", "text": "Mosesa wa\u0304kajokela pa lu\u0304lu, Yehova wa\u0304mupa bijila bya mufwaninwe bantu kumuto\u0304tela, ne mobafwaninwe kwikadila. Mosesa wa\u0304lembele bino bijila, kupwa wa\u0304katangila\u2019byo bene Isalela. Balaa\u2019mba: \u2018Tukalonga byonso byetunena Yehova kulonga.\u2019 Bine, ba\u0304laile Leza mulao. Le ba\u0304longele bino byobanena?"}, {"text_idx": "#000011", "text": "\u201cSanswa Yehova Leza obe na mutyima obe onso, na muya obe onso, ne na n\u0303eni yobe yonso.\u201d\u2014Mateo 22:37"}, {"text_idx": "#000015", "text": "Ba Adama ne Eva Keba\u0304ko\u0304kelepo Leza"}, {"text_idx": "#000023", "text": "Bamwikeulu Abasapula Kubutulwa kwa Yesu"}]